Turkiya va Rossiya Idlibda qurolsizlantirilgan hudud chegaralarini aniqladilar

Rossiya tashqi ishlar vazirining o‘rinbosari Sergey Vershinin so‘zlariga ko‘ra, Rossiya va Turkiya Suriyaning Idlibida joylashadigan qurolsizlantirilgan hududning chegaralarini belgilashgan. Bu haqda «RIA Novosti» xabar qilmoqda.
Ta'kidlanishicha, qurolsizlantirilgan hudud Rossiya prezidenti Vladimir Putin va Turkiya yetakchisi Rajab Toyyib Erdo‘g‘an o‘rtasida erishilgan kelishuvga asosan tashkil etilgan.
«Qurolsizlantirilgan hududning chegaralari aniqlashtirib olindi», - deya aytib o‘tdi Vershinin.
Uning qo‘shimcha qilishicha, ikki mamlakat harbiylari o‘rtasida «yaxshi aloqalar» o‘rnatilgan.
Eslatib o‘tamiz, avvalroq The Independent gazetasi Suriyaning S-300 bilan mustahkamlanishi Yaqin Sharqdagi harbiy o‘yinni o‘zgartirishi haqida yozgandi.